WARA ELFEJN ATTAKK MILL-AJRU Dejjem rajtek sabiħa, o Malta tiegħi, Fil-libsa mżewwqa li int ħdimt mas-snin, Libsa li taf is-Sengħa f'bosta friegħi, Minsuġa b'ħajt l-Imħabba w it-Twemmin. U jien, poeta oh kemm għannaqtek miegħi l Kemm bews qigħedtlek fuq ħaddejk Ħelwini Kemm Ħħaddemt ħsiebi u qalbi u d-dgħif ta' driegħi Biex ma narakx f'idejn il-barranin l Issa l-libsa, jaħasral m'għadhiex sħiħa: Għadu bla qalb li ma rebħiekx bil-ħarta infexx fil-libsa u ċarrathielek sewwa. 'Mma jien ma rajtek qatt bħal- lum sabiħa, O Malta tiegħi, għax mill-libsa mċarrta Stajt nara 'l sidrek u l-egħruq ta' ġewwa.